ಎಂಗೇಜ್ ಮೆಂಟ್ ಅಲ್ಲ, ರಿಂಗ್ ಧರಿಸಿರುವ ಕೈ ಕೂಡ ಪ್ರೇಮಿದಲ್ಲ – ಫೋಟೋ ವೈರಲ್

ಕ್ಯಾನ್ಬೆರಾ: ಇತ್ತೀಚೆಗೆ ವಿಭಿನ್ನವಾದ ಕೆಲವೊಂದು ಫೋಟೋಗಳು ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗುತ್ತಿರೋದು ಸಾಮಾನ್ಯವಾಗಿದೆ. ಕೆಲ ದಿನಗಳ ಹಿಂದೆಯಷ್ಟೇ ಕಾಗೆಯಂತೇ ಹೋಲುವ ಬೆಕ್ಕಿನ ಫೋಟೋವೊಂದು ಸೋಶಿಯಲ್ ಮೀಡಿಯಾದಲ್ಲಿ ಸಖತ್ ಸದ್ದು ಮಾಡಿತ್ತು. ಅದೇ ರೀತಿ ಇದೀಗ ಜನರನ್ನು ಕನ್‍ಫ್ಯೂಸ್ ಮಾಡುವಂತಹ ಫೋಟೋವೊಂದು ಹರಿದಾಡುತ್ತಿದೆ.

ಫೋಟೋದಲ್ಲಿ ಯುವಕ- ಯುವತಿ ಒಬ್ಬರನೊಬ್ಬರು ಕಿಸ್ ಮಾಡಿಕೊಳ್ಳುತ್ತಿದ್ದು, ಯುವತಿ ತನಗೆ ನಿಶ್ಚಿತಾರ್ಥವಾಗಿದೆ ಎಂಬಂತೆ ಬೆರಳಿಗೆ ರಿಂಗ್ ಹಾಕಿದ್ದ ಕೈಯನ್ನು ಎತ್ತಿ ತೋರಿಸುವ ಮೂಲಕ ಫೋಟೋಗೆ ಪೋಸ್ ನೀಡಿದಂತೆ ಭಾಸವಾಗುತ್ತದೆ. ಆದ್ರೆ ಈ ಫೋಟೋದ ಅಸಲಿ ಕಹಾನಿಯೇ ಬೇರೆಯದ್ದಾಗಿದೆ.

ಹಾಗಾದ್ರೆ ರಿಯಲ್ ಸ್ಟೋರಿಯೇನು?
ಮೆಲ್ಬರ್ನ್ ನ ಯುವತಿಯೊಬ್ಬಳು ಪ್ರೇಮಿಗಳ ಮುಖದ ಬಳಿ ತಾನು ರಿಂಗ್ ಧರಿಸಿದ್ದ ಕೈಯನ್ನು ಅಡ್ಡ ಹಿಡಿದು ಇಬ್ಬರ ಕೆಳಗೆ ಮೊಣಕಾಲು ಊರಿ ಫೋಟೋ ಕ್ಕಿಕ್ಕಿಸಿಕೊಂಡಿದ್ದಾಳೆ. ಜೆನ್ನಾ ಎಂಬ ಯುವತಿ ಈ ಫೋಟೋ ಕ್ಲಿಕ್ಕಿಸಿಕೊಂಡಿದ್ದು, ಬಳಿಕ ಟ್ಟಿಟ್ಟರ್ ಖಾತೆಯಲ್ಲಿ ಅಪ್ಲೋಡ್ ಮಾಡಿದ್ದಾಳೆ. ಫೋಟೋ ಜೊತೆಗೆ “ನನ್ನ ಸೋದರ ಸಂಬಂಧಿ ಗೆಳೆಯ ಆತನ ಪ್ರೇಯಸಿಗೆ ಪ್ರಪೋಸ್ ಮಾಡಿದ್ದಾನೆ. ಆದರೆ ಅಲ್ಲಿರುವ ಕೈಬೆರಳು, ಉಂಗುರ ಅವಳದಲ್ಲ” ಎಂದು ಬರೆದು ಕೊಂಡಿದ್ದಾಳೆ.

ಮೊದಲ ಫೋಟೋವು ಸಾಮಾನ್ಯವಾಗಿ ಹೊಸದಾಗಿ ನಿಶ್ಚಿತಾರ್ಥ ಮಾಡಿಕೊಂಡ ದಂಪತಿ ತಮ್ಮ ಸಂತಸದ ಕ್ಷಣಗಳನ್ನು ಅಪ್ಲೋಡ್ ಮಾಡಿರುವ ರೀತಿ ಭಾಸವಾಗುತ್ತದೆ. ಆದರೆ ಎರಡನೇ ಫೋಟೋ ನೋಡಿದರೆ ಮೊದಲನೇ ಫೋಟೋದಲ್ಲಿರುವ ಹಿಂದಿರುವ ವಾಸ್ತವತೆಯನ್ನು ತಿಳಿಯಬಹುದಾಗಿದೆ.

https://twitter.com/goodgaljenjen/status/1058600806780329984

ಜೆನ್ನಾ ತನ್ನ ರಿಂಗ್ ಇರುವ ಕೈಯನ್ನು ಪ್ರೇಮಿಗಳ ಮುಖದ ಬಳಿ ಅಡ್ಡಲಾಗಿ ಹಿಡಿದು ನೆಲದ ಮೇಲೆ ಮಂಡಿಯೂರಿ ಫೋಟೋವನ್ನು ತೆಗೆದಿರುವುದನ್ನು ಎರಡನೇ ಫೋಟೋದಲ್ಲಿ ಕಾಣಬಹುದಾಗಿದೆ. ಜೆನ್ನಾ ಈ ಫೋಟೋವನ್ನು ನವೆಂಬರ್ 3 ರಂದು ಈ ಫೋಟೋಗಳನ್ನು ಅಪ್ಲೋಡ್ ಮಾಡಿದ್ದಾಳೆ.

ಈ ಫೋಟೋವನ್ನು ಟ್ಟಿಟ್ಟರ್ ಖಾತೆಯಲ್ಲಿ ಅಪ್ಲೋಡ್ ಮಾಡಿದ ತಕ್ಷಣ ಇದುವರೆಗೂ 2,20,0979 ಮಂದಿ ರೀ ಟ್ವೀಟ್ ಮಾಡಿದ್ದು, 9,11,921 ಲೈಕ್ಸ್ ಕಂಡಿದೆ. ಅನೇಕರು ವಿಭಿನ್ನ ರೀತಿಯಲ್ಲಿ ಕಮೆಂಟ್ ಮಾಡಿದ್ದಾರೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv